Ekrano marių tiltas

Ekrano marių tiltas, dar vadinamas Biliūno gatvės tiltu – automobilių transporto jungtis rytiniame Panevėžio miesto pakraštyje, nutiesta per „Ekrano“ marių užtvanką Nevėžio upėje. Tiltu praeina 4 eismo juostų J. Biliūno gatvė. Po transporto statiniu, žemupio pusėje įrengta slenkstinė pralaida. Tarp kelio tilto ir pralaidos nutiestas apeiginis tiltelis. Vandens tėkmę reguliuoja du varstomi plieniniai uždoriai.

Užtvanka su tiltu baigti statyti 1979 m. Taip padarytas apvažiavimas aplink miestą. Tiltą pastatė Kelių statybos valdyba Nr. 5.Užtvanką ruošia istoriniam remontui sekunde.lt 2021-06-13 Tilto ilgis – 53,66 m, bendras jo plotis – 20,56 m. Palei vagą įrengtos atraminės sienos. Bendras ilgis nuo užtvankos iki atraminių sienų pabaigos sudaro apie 60 m. Inžinerinių statinių (tilto per Nevėžį J. Biliūno gatvėje ir užtvankos J. Biliūno g. 15, Panevėžio mieste) geologinių tyrinėjimų atlikimas eviesiejipirkimai.lt Tiltas dviejų tarpatramių, sijinės konstrukcijos.

2021 m. tiltą kartu su užtvanka buvo rengiamasi kapitališkai suremontuoti. 2022 m. rugpjūčio mėn. buvo pralaužta tvenkinio užtvanka, kai sugedo po tiltu vienas iš dviejų plieninių uždorių ir nevaržomai plūstelėjo vanduo.Panevėžyje pradėta tvarkyti „Ekrano“ marių užtvanka 15min.lt 2023-03-01

 Literatūra 

 Henrikas Kebeikis. Žvilgsnis į Lietuvos tiltus. - Kaunas: „Kopa“, 2004. - ISBN 9955-9711-0-X.

 Šaltiniai  

 Nuorodos 

 Sąrašas:Tiltai per Nevėžį


Kategorija:Tiltai per Nevėžį
Kategorija:Panevėžio tiltai